Hinn nýi Víkingur á heimleið af Færeyjamiðum með fullfermi af kolmunna . Víkingur AK er nú á heimleið úr sinni fyrstu veiðiferð fyrir HB Granda með fullfermi af kolmunna af Færeyjamiðum en skipið kom nýtt til landsins skömmu fyrir jól . ,, Byrjunin lofar góðu og allur búnaður hefur virkað eins og best verður á kosið , " segir Albert Sveinsson í samtali á vef HB Granda . Aflinn í fyrstu hölunum var reyndar ekki mjög mikill en síðan fór hann að glæðast og var að jafnaði tekið eitt hol á sólarhring . Tíðarfar hefur verið frekar leiðinlegt sunnan við Færeyjar síðustu dagana , hvasst en lítil ölduhæð . Albert segir að Víkingur sé allt annað og betra sjóskip en Faxi RE og Ingunn AK , sem Albert stýrði síðast , og það væri því mikill munur á því hve miklu betur færi um áhöfnina nú en áður .